רות'י הנשל

רות'י הנשל (באנגלית: Valentine Ruth Henshall; נולדה ב-7 במרץ 1967) היא שחקנית, זמרת ורקדנית אנגליה. ידועה בעיקר בזכות עבודתה בתיאטרון מוזיקלי. הנשל החלה את הקריירה הבימתית המקצועית שלה בשנת 1986, ובשנת 1987 ערכה את הופעת הבכורה שלה בתיאטראות וסט אנד במחזמר "קאטס". היא הייתה מועמדת חמש פעמים לפרס אוליבייה, וזכתה בפרס לורנס אוליבייה לשחקנית הטובה ביותר במחזמר בשנת 1995 על תפקידה כאמליה בלאש בהפקה המחודשת של המחזמר "היא אוהבת אותי" בלונדון (1994). הנשל זכתה למועמדויות נוספות לפרס אוליבייה עבור תפקידה כפולי בייקר בהפקה המקורית בלונדון של המחזמר "Crazy for You", כרוקסי הארט בהפקה המחודשת של "שיקגו" בתפקידים הראשיים בהפקות של המחזמרים "פגי סו מתחתנת"ו"מרגריט". היא כיכבה גם בתפקיד גברת וילקינסון במשך שנתיים בהפקת ווסט אנד של "בילי אליוט - המחזמר". הנשל נולדה ב-7 במרץ 1967 באורפינגטון, לונדון. אביה, דייוויד, היה עיתונאי ועורך עיתון ה-East Anglian Daily Times. היא הייתה במערכת יחסים עם הנסיך אדוארד במשך מספר שנים אך לבסוף הם נפרדו. הנשל הכירה את השחקן והזמר טים הוואר, שכיכב לצדה במחזמר "פגי סו מתחתנת". השניים נישאו בשנת 2004 ולהם שתי בנות, לילי ודולי. הם נפרדו באוגוסט 2009 והתגרשו בינואר 2010. לפני הופעת הבכורה שלה בגיל 19, הנשל למדה בבית הספר לאמנויות הבמה Laine Theatre Arts שבאפסום, סורי. הופעת הבכורה שלה הייתה במופע Cascade Revue בתיאטרון ווסט קליף שבקלקטון-על-הים. בסוף שנות ה-80 ובתחילת שנות ה-90 השתתפה הנשל בהפקה נודדת של המחזמר "שורת המקהלה" בתפקיד מגי. הופעת הבכורה שלה בווסט אנד הייתה זמן קצר לאחר מכן כשהתקבלה למחזה "קאטס", שם הופיעה בתפקידי ג'מימה, דמטר, גרידלבון וגריזבלה. בשנת 1988, בגיל 21, לוהקה הנשל לתפקיד אחד מהבנות בבר במחזמר "מיס סייגון" שהוצג בתיאטרון דרורי ליין. לאחר מכן השתתפה בתפקיד אפרה במחזמר "ילדי עדן" בתיאטרון פרינס אדוארד. בקיץ 1989 הופיעה בתיאטרון פסטיבל צ'יצ'סטר במחזות של שייקספיר ומולייר, וכן במחזמר "יום ולנטיין", המבוסס על המחזה "אי אפשר לדעת" מאת ג'ורג' ברנרד שו. בשנת 1992, בגיל 25, קיבלה את התפקיד של פנטין במחזמר "עלובי החיים". תפקידה הראשון בתפקיד ראשי הגיע בהפקה הלונדונית של "Crazy for You", עליה הייתה מועמדת לראשונה לפרס אוליבייה. בשנת 1995, זכתה בפרס אוליבייה על תפקידה במחזמר "היא אוהבת אותי". בהמשך אותה שנה הופיעה בקונצרט של שירי גרשווין ברויאל פסטיבל הול. באוקטובר, גילמה את תפקיד פנטין בהפקת קונצרט לציון יום השנה ה-10 של "עלובי החיים" באלברט הול. בשנת 1996 שיחקה את תפקיד ננסי בהפקה המחודשת של המחזמר "אוליבר!" בלונדון. בשנת 1997, הנשל גילמה את תפקיד רוקסי הארט בהפקה הלונדונית של "שיקגו", וקיבלה על כך מועמדות נוספת לפרס אוליבייה. בשנת 2001 כיכבה בתפקיד הראשי במחזמר "פגי סו מתחתנת", אשר זכה לביקורות מעורבות ונסגר לאחר שמונה שבועות בלבד, אך הנשל קיבלה מועמדות נוספת לפרס אוליבייה. הנשל השתתפה גם במספר תוכניות טלוויזיה וסרטים, בהם הופיעה בתפקיד אורח בסדרה "חוק וסדר" ובאופרת הסבון Coronation Street. בשנת 2008 הצטרפה לפאנל השופטים של תוכנית הריאליטי "Dancing on Ice", אף על פי שהייתה השופטת היחידה ללא ניסיון בהחלקה על הקרח. היא הופיעה גם במספר קונצרטים ובשנת 2011 כיכבה במחזה "רוח עליז" בווסט אנד. בשנת 2020 השתתפה בעונה ה-20 של תוכנית הריאליטי "אני סלבריטי... תוציאו אותי מכאן!", וסיימה במקום ה-11. בשנת 2021 החלה לשחק בתפקיד מירנדה אוונס באופרת הסבון הבריטית "דוקטורס". בשנת 2022 כיכבה בהפקה המחודשת של המחזמר "תשוקה" מאת סטיבן סונדהיים וג'יימס לאפין בתיאטרון הופ מיל במנצ'סטר. אתר האינטרנט הרשמי של רות'י הנשל רות'י הנשל, במסד הנתונים הקולנועיים IMDb (באנגלית) רות'י הנשל, באתר AllMovie (באנגלית) רות'י הנשל, באתר MusicBrainz (באנגלית) רות'י הנשל, באתר Discogs (באנגלית) רות'י הנשל, באתר Songkick (באנגלית) "I'm a Celebrity: Who is Ruthie Henshall? Singer's age, husband and when she dated Prince Edward revealed". Smooth. נבדק ב-13 במרץ 2021. {{cite news}}: (עזרה) "Henshall talks of love for prince". BBC News. 17 באוגוסט 2008. נבדק ב-7 ביולי 2009. {{cite news}}: (עזרה) "Biography". ruthiehenshall.com. אורכב מ-המקור ב-15 ביולי 2011. נבדק ב-7 ביולי 2009. {{cite web}}: (עזרה) "History", West Cliff Theatre. Accessed 17 January 2021 "Ruthie Henshall". The Agency Group, Ltd. נבדק ב-7 ביולי 2009. {{cite web}}: (עזרה) "Olivier Award: Best Actress in a Musical". Awardsandhonors.com. אורכב מ-המקור ב-7 ביולי 2011. נבדק ב-7 ביולי 2009. {{cite web}}: (עזרה) "Ruthie Henshall Signed Up to Star as Peggy Sue". WhatsOnStage.com. 29 במרץ 2001. אורכב מ-המקור ב-16 ביוני 2011. נבדק ב-7 ביולי 2009. {{cite web}}: (עזרה) "Olivier Awards 2002: The nominations". BBC News. 17 בינואר 2002. נבדק ב-7 ביולי 2009. {{cite news}}: (עזרה)